Togiana bubuko

Togiana bubuko, konata ankaŭ kiel Togiana akcipitrostrigo (Ninox burhani), estas specio de strigoj en la familio Strigedoj kaj genro Ninox. Ĝi estas endemio de nur tri insuloj de la grupo Tongianoj en la golfo Tomini ĉe la marbordo de Sulaveso, Indonezio, kie ĝi vivas en natura habitato de subtropikaj aŭ tropikaj malsekaj arbaroj de malaltaj teroj. Ĝi estas minacata pro habitatoperdo. Kiel nova specio, ĝi estis malkovrita la 25an de Decembro 1999.

La specia epiteto de la scienca nomo estas honoro al loka indonezia konservadisto nome Burhan.

Temas pri strigeto kun tre malhelbrunaj supraj partoj kaj kapo, kie kontrastas la flavaj okulirisoj. La malsupraj partoj estas blankecaj kun ruĝecbruna makuleco en brusto.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Kennedy, R.S., Gonzales P.C., Dickinson E.C., Miranda Jr, H.C., Fisher T.H. (2000) A Guide to the Birds of the Philippines, Oxford University Press, Oxford.
 Indrawan, M. kaj S. Somadikarta (2004). A new hawk-owl from the Togian Islands, Gulf of Tomini, central Sulawesi, Indonesia. Bulletin of the British Ornithologists' Club 124:160-171
BirdLife Species factsheet Alirita la 22an de Majo 2007.

 Eksteraj ligiloj 

 BirdLife International

Kategorio:Strigedoj
Kategorio:Birdoj de Azio
Kategorio:Birdoj de Indonezio